**เอกสารรายงานผลเพื่อสรุปจบโครงการ**

ส่วนที่ 1 ปกรายงาน

**รายงานผล**

**โครงการขับเคลื่อนการมีส่วนร่วมของภาคประชาสังคมในการแก้ไขปัญหาและพัฒนาจังหวัดชายแดนภาคใต้ ประจำปี 2560**

**กิจกรรมโครงการค่ายฝึกอบรมการพัฒนาศักยภาพองค์กรภาคประชาสังคมระดับตำบลและการสื่อสารชุมชน MOBILE JOURNALISM (MOJO)**

**ณ 97/1 หมู่ที่ 4 ตำบลกอตอตือร๊ะ อำเภอรามัน จังหวัดยะลา**

**เสนอต่อ**

**เลขาธิการศูนย์อำนวยการบริหารจังหวัดชายแดนภาคใต้**

**ดำเนินการโดย กลุ่มเฌอบูโด**

**สถานที่ตั้งกลุ่ม ณ 97/1 หมู่ที่ 4 ตำบลกอตอตือร๊ะ อำเภอรามัน จังหวัดยะลา**

**หมายเลขโทรศัพท์ 093-7088624 , 081-7488429**

 **ส่วนที่ 2**

**คำนำ**

ตามที่รัฐบาลโดยคณะผู้แทนพิเศษของรัฐบาลได้ให้การสนับสนุนงบประมาณแก่กลุ่ม/องค์กรเครือข่ายภาคประชาสังคมตามโครงการขับเคลื่อนการมีส่วนร่วมของภาคประชาสังคมในการแก้ไขปัญหาและพัฒนาจังหวัดชายแดนภาคใต้และมุ่งหวังว่างบประมาณดังกล่าวเป็นการเปิดโอกาสให้เครือข่ายภาคประชาสังคมได้เข้ามามีส่วนร่วมและดำเนินกิจกรรมต่างๆภายใต้ความร่วมมือและความต้องการของพี่น้องประชาชนในพื้นที่ซึ่งเป็นส่วนหนึ่งในการร่วมกันขับเคลื่อนนโยบายและสร้างพื้นที่การพัฒนาสร้างความเข้าใจสร้างความร่วมมือและรู้สึกเป็นเจ้าของร่วมกันในการแก้ไขปัญหาและพัฒนาจังหวัดชายแดนภาคใต้หนุนเสริมกระบวนการพูดคุยและสร้างสันติสุขโดยรวมให้กับพื้นที่ต่อไป

กลุ่มเฌอบูโดได้รับงบประมาณสนับสนุนจากโครงการนี้เป็นเงินห้าแสนบาท ( 500,000 บาท ) ขณะนี้ผลการดำเนินการแล้วเสร็จ ซึ่งกลุ่มเฌอบูโดเห็นว่ากิจกรรมดังกล่าวก่อให้เกิดประโยชน์ต่อพื้นที่ต่อประชาชนและเป็นส่วนหนึ่งในการช่วยการขับเคลื่อนนโยบายการแก้ไขปัญหาและพัฒนาจังหวัดชายแดนภาคใต้ของรัฐบาลได้เป็นอย่างดีจึงได้รวบรวมรายงานผลมาเพื่อทราบและเป็นข้อมูลในการดำเนินโครงการต่อไปทั้งนี้ขอขอบคุณคณะผู้แทนพิเศษของรัฐบาลศูนย์อำนวยการบริหารจังหวัดชายแดนภาคใต้(ศอ.บต) และผู้เกี่ยวข้องทุกฝ่ายที่ได้ช่วยกันผลักดันโครงการนี้และหวังว่าโครงการดีๆเช่นนี้คงเกิดขึ้นอีกในพื้นที่จังหวัดชายแดนภาคใต้

ชื่อกลุ่มที่ดำเนินการ : กลุ่มเฌอบูโด

หมายเลขโทรศัพท์ : 093-7088624 , 081-7488429

วัน/เดือน/ปี ที่รายงาน : วันที่ 4 กุมภาพันธ์ 2561

**ส่วนที่ 3 (ส่วนเนื้อหา)**

**โครงการขับเคลื่อนการมีส่วนร่วมของภาคประชาสังคมในการแก้ไขปัญหาและพัฒนาจังหวัดชายแดนภาคใต้ประจำปี 2560**

**กิจกรรมโครงการค่ายฝึกอบรมการพัฒนาศักยภาพองค์กรภาคประชาสังคมระดับตำบลและการสื่อสารชุมชน**

**mobile journalism mojo**

1. **หลักการและเหตุผล**

ปัจจุบันโลกก้าวสู่การสื่อสารยุค 4.0 ทุกคนสามารถสื่อสารเรื่องราวของตัวเองได้ และเผยแพร่สู่สาธารณะโลกภายนอกอย่างง่ายดายและรวดเร็ว การสื่อสารมวลชนบนมือถือเป็นรูปแบบใหม่ของการเล่าเรื่องเกี่ยวกับสื่อใหม่ๆ ที่ผู้สื่อข่าวในปัจจุบันใช้อุปกรณ์อิเล็กทรอนิกส์แบบพกพาที่มี การเชื่อมต่อเครือข่ายเพื่อเผยแพร่ข่าวจากชุมชนของตน เป็นนักสื่อสารเรื่องราวชุมชนดังนั้นพลังของการสื่อสารอยู่ในมือเรา หากเราใช้เป็นและมีทักษะในการผลิตสื่อ และสามารถเพิ่มศักยภาพพัฒนากลุ่ม องค์กร ชุมชน และสังคมต่อไป

MOJO mobile journalism คือ การผลิตสื่อด้วยโทรศัพท์มือถือ ทั้งสื่อเสียง ภาพนิ่ง ภาพวีดีโอ การตัดต่อ ตลอดจนการส่งสารเผยแพร่ต่อสาธารณะบนโลกออนไลน์ เป็นการสื่อสารแนวในยุค 4.0 การสื่อสารที่ไร้พรมแดนแต่ หลายคนอาจจะมองเป็นเรื่องง่าย ๆ หรือ เรื่องยิบย่อยที่ไม่น่าจะเป็นประเด็นอะไรมากมายนัก ใคร ๆ ก็ทำได้ แต่หากมองภูมิทัศน์สื่อปัจจุบันที่ผู้ใช้สื่อมีความสมารถในการผลิตสื่อได้ จากเครื่องมือชิ้นนี้ หรือ ที่เราเรียกกันในวงการว่า User-Generated Content (UGC) เราจะเห็นว่า เนื้อหาหลายส่วน สร้างปัญหาให้กับทั้งตัวผู้สร้างและตัวผู้เสพ ไม่ว่าจะเป็นปัญหาพื้น ๆ เช่น เรื่องลิขสิทธิ์ การกระทำอันเป็นการละเมิดสิทธิผู้อื่น จนถึงความผิดที่รุนแรง เช่น กระทำให้ผู้อื่นเกิดความเสียหาย ยั่วยุ ปลุกปั่น สร้างความอาฆาตร้าย ดั่งเช่นสถานการณ์ของพื้นที่สามจังหวัดภาคใต้ในปัจจุบันมีเหตุการณ์ความไม่สงบเกิดขึ้นไม่เว้นแต่ละวัน ความรวดเร็วของสื่อก็ไม่แพ้สถานการณ์ที่เกิดขึ้นเช่นกัน สื่อปัจจุบันมีสองด้านอย่างที่ได้กล่าวมาข้างต้นมีทั้งด้านบวกและด้านลบ การกระจายสื่อที่ไม่มีมูลความจริง หรือการไม่เท่าทันสื่อนั้นทำให้เป็นเหตุในความไม่เข้าใจต่อกัน อาจจะดูเป็นเรื่องเล็กน้อยแต่พลังของสื่อสามารถทำให้

พี่น้องแตกแยกกันได้โดยที่ไม่ต้องใช้อาวุธรุนแรงใดๆ

- สาเหตุที่ต้องทำโครงการนี้ มาจากอะไร ของใคร ที่ไหน

สังคมต้องหากลไกอะไรบางอย่างที่จะทำให้ เนื้อหาที่ผลิตโดยผู้เสพ หรือ User-Generated Content (UGC) สามารถที่จะอยู่ในพื้นที่สาธารณะได้อย่างมีพลัง ทรงประโยชน์ และ สร้างสรรค์ เพราะไม่เพียงแค่เป็นผู้ผลิตสื่อเท่านั้นแต่ชุมชนสามารถวิเคราะห์ประเด็น ข้อเท็จจริง และสื่อสารบนพื้นฐานความถูกต้องมากขึ้น

- แนวทาง/วิธีการที่จะแก้ปัญหาได้ และวิธีการนั้นจะแก้ปัญหานั้นได้อย่างไร

เริ่มต้นด้วยการผ่านกระบวนการอบรมการใช้มือถือในรูปแบบ Mojo หรือ Mobile Journalism สามารถเป็นกลไกผลักดันให้การใช้สื่ออย่างเท่าทัน คือ ทั้งรู้จัก และ รู้ทันเกิดขึ้นได้พร้อม ๆ กัน เพราะการได้หัดทดลองผลิตเนื้อหาสื่อผ่านขั้นตอน โมโจ ทำให้ เนื้อหาต้องผ่านกระบวนการเรียบเรียง ตั้งแต่คิดว่าจะถ่ายอะไร หากถ่ายตัวเอง ตัวเองจะพูดอะไร หากจะถามคนอื่น เช่นการสัมภาษณ์ จะถามใคร ในเรื่องอะไร เสร็จแล้วจึงมาร้อยเรียง เป็นสิ่งที่เราเรียกว่า การลำดับเรื่อง หรือ การร้อยเรื่อง กล่าวคือ UGC เมื่อผ่านกระบวนการสังเคราะห์ดังกล่าวจะแปลงสภาพเป็นสิ่งที่เราเรียกว่า เรื่องที่ผู้เสพสร้างสรรค์ หรือ User-Generated Story หรือ User-Generated Narrative (UGS/UGN) นั้นเอง เมื่อชุมชนสามารถคิดและวิเคราะห์ประเด็น รู้เท่าทันสื่อแล้ว คงไม่อยากที่จะสร้างความเข้าใจต่อกันในพื้นที่แห่งนี้ได้ ที่สำคัญคือการสื่อสาร เพื่อสันติภาพ

1. **วัตถุประสงค์**

**1**.1 เพื่อพัฒนาศักยภาพองค์กรภาคประชาสังคมและชุมชนในด้านการผลิตสื่อด้วยโทรศัพท์มือถือหรือMOJO

1.2 เพื่อให้องค์กรภาคประชาสังคมและชุมชนผลิตสื่ออย่างง่ายเพื่อเผยแพร่สู่สังคมได้

1.3 เพื่อให้องค์กรภาคประชาสังคมและชุมชนที่ทำงานขับเคลื่อนวาระต่างๆรู้เท่าทันสื่อได้มากขึ้น

1.4 เพื่อให้องค์กรภาคประชาสังคมและชุมชนเพิ่มศักยภาพในการคิดวิเคราะห์เรื่องสื่อได้อย่างมีประสิทธิภาพมากขึ้น

1. **กลุ่มเป้าหมาย**

กลุ่มเป้าหมายจะเน้นสมาชิกกลุ่มต่างๆในชุมชนและสมาชิกในองค์กรภาคประชาสังคมที่สนใจเรื่องสื่อโดยแบ่งจังหวัดละ

 2 ชุมชน ชุมชนละ 20 คน ซึ่งภายในชุมชนจะประกอบด้วยกลุ่มองค์กรต่างๆ โดยแบ่งสัดส่วนดังนี้ คือ จังหวัดนราธิวาส

 2 ชุมชน จังหวัดปัตตานี 2 ชุมชน และจังหวัดยะลา 2 ชุมชน รวมทั้งหมด 6 ชุมชน

1. **วิธีดำเนินการ**
	1. ด้านคณะทำงานเราจะมีการประชุมคณะทำงานเดือนละ 1 ครั้ง รวมเป็น 4 ครั้ง โดยจะมีการประชุมเพื่อพูดคุยถึง

กลุ่มเป้าหมาย การวางแผนการทำงาน กำหนดหน้าที่ของแต่ละบุคคล

* 1. ในส่วนของการดำเนินงานด้านการคัดเลือกกลุ่มเป้าหมายนั้นทางกลุ่มจะเปิดรับสมัครชุมชนที่ต้องการร่วมอบรมและ

เรียนรู้โดยแจ้งความจำนงผ่านใบสมัคร ซึ่งการส่งใบสมัครมานั้นก็จะได้กำหนดผู้ที่สนใจที่จะเรียนรู้โดยแท้จริง และได้ประโยชน์มากที่สุด

ปัจจุบันโลกก้าวสู่การสื่อสารยุค 4.0 ทุกคนสามารถสื่อสารเรื่องราวของตัวเองได้ และเผยแพร่สู่สาธารณะโลกภายนอกอย่างง่ายดายและรวดเร็ว การสื่อสารมวลชนบนมือถือเป็นรูปแบบใหม่ของการเล่าเรื่องเกี่ยวกับสื่อใหม่ๆ ที่ผู้สื่อข่าวในปัจจุบันใช้อุปกรณ์อิเล็กทรอนิกส์แบบพกพาที่มี การเชื่อมต่อเครือข่ายเพื่อเผยแพร่ข่าวจากชุมชนของตน เป็นนักสื่อสารเรื่องราวชุมชน

ดังนั้นพลังของการสื่อสารอยู่ในมือเรา หากเราใช้เป็นและมีทักษะในการผลิตสื่อ และสามารถเพิ่มศักยภาพพัฒนากลุ่ม องค์กร ชุมชน และสังคมต่อไป

MOJO mobile journalism คือ การผลิตสื่อด้วยโทรศัพท์มือถือ ทั้งสื่อเสียง ภาพนิ่ง ภาพวีดีโอ การตัดต่อ ตลอดจนการส่งสารเผยแพร่ต่อสาธารณะบนโลกออนไลน์ เป็นการสื่อสารแนวในยุค 4.0 การสื่อสารที่ไร้พรมแดน

**หลักสูตรการผลิตสื่อด้วยโทรศัพท์มือถือ MOJO mobile journalism**

การอบรมใช้เวลา 3 วัน การเรียนรู้สื่อใหม่ รู้เท่าทันสื่อ การรู้จักอุปกรณ์ เครื่องมือการใช้งาน การถ่ายภาพนิ่ง ภาพวีดีโอ และเทคนิคต่างๆ การอัดเสียง การตัดต่อ ตลอดจนการคิดประเด็น การเล่าเรื่อง การเขียนบทเบื้องต้นและการบันทึกไฟล์เพื่อเผยแพร่ชิ้นงานต่อไป

ในระยะเวลา 3 วัน ผู้เข้าอบรมสามารถใช้เครื่องมือได้อย่างมีประสิทธิภาพ ถ่ายภาพอย่างถูกต้องตามหลักการ สามารถคิดประเด็นในการนำเสนอ วางแผนลงพื้นที่เพื่อถ่ายทำ เขียนบทลงเสียงตัดต่อเบื้องต้น และเผยแพร่สู่โลกออนไลน์ พัฒนาตนเองเพื่อเป็นนักสื่อสารชุมชนต่อไป

**วันที่ 1 Pre- Production ขั้นตอนการเตรียมงาน**

- การเรียนรู้สื่อใหม่

- รู้เท่าทันสื่อ

- การรู้จักเครื่องมือและอุปกรณ์

- การถ่ายภาพเบื้องต้น และเทคนิคต่างๆ

- การใช้โปรแกรมเพื่อการสื่อสาร

- ทดลอง ลงมือปฏิบัติเบื้องต้น

**วันที่ 2 Production ขั้นตอนการผลิตสื่อ**

- การเตรียมข้อมูล และการวางแผน

- การคิดประเด็นการสื่อสาร

- การเขียนโครงเรื่อง

- ลงพื้นที่ถ่ายทำ

**วันที่ 3 Post-Production ขั้นตอนเรียบเรียงและการตัดต่อ**

- การเขียนบทเบื้องต้น

- การลงเสียง

- การตัดต่อ

- การเซฟข้อมูล

- การเผยแพร่

* 1. เมื่ออบรมในแต่ละรุ่นเสร็จสิ้นแล้วก็จะมีกลุ่มพี่เลี้ยงลงไปทำการติดตามผลงาน ประกบ ผู้เข้าอบรมในชุมชนจำนวน 2 ครั้งต่อหนึ่งชุมชน
	2. เมื่อจัดกิจกรรมอบรมและกิจกรรมนิเทศแล้วก็จะมีการจัดงานนิทรรศการ symposium แสดงผลงานของผู้เข้าร่วมอบรมทั้งหมด
1. **สถานที่ดำเนินการ**
2. **รุ่**นที่ 1 กลุ่มเยาวชนอำเภอยะหริ่ง จังหวัดปัตตานี
3. รุ่นที่ 2 กลุ่มดอกไม้ยิ้ม ตำบลสะเตง อำเภอเมือง จังหวัดยะลา
4. รุ่นที่ 3 กลุ่มชุมชนแว้ง ตำบลแว้ง อำเภอแว้ง จังหวัดนราธิวาส
5. รุ่นที่ 4 กลุ่มชุมชนโคกสะตอ ตำบลโคกสะตอ อำเภอรือเสาะ จังหวัดนราธิวาส
6. รุ่นที่ 5 กลุ่มชุมชนอัยเยอร์เวง ตำบลอัยเยอร์เวง อำเภอเบตง จังหวัดยะลา
7. รุ่นที่ 6 กลุ่มชุมชนปะนาระ ตำบลปะนาเระ อำเภอปะนาเระ จังหวัดปัตตานี
8. **ผลการดำเนินงาน ( ให้ระบุผลงานอย่างละเอียดตอบวัตถุประสงค์โครงการได้มากน้อยแค่ไหนรวมถึงการอธิบายผลผลิตของโครงการจริงในแง่ปริมาณและคุณภาพ )**

การอบรม MOJO mobile journalism การเรียนรู้การใช่สื่อใหม่ในการสื่อสาร โดยใช้โทรศัพท์มือถือเป็นเครื่องมือหลักในการสื่อสาร ในยุคของการสื่อสารที่ไร้พรมแดน ยุคที่ใครๆสามารถเป็นนักสื่อสารได้ โดยผู้ที่เข้าอบรมสามารถรู้เท่าทันสื่อ การรู้จักอุปกรณ์ เครื่องมือการใช้งาน การถ่ายภาพนิ่ง ภาพวีดีโอ และเทคนิคต่างๆ การอัดเสียง การตัดต่อ ตลอดจนการคิดประเด็น การเล่าเรื่อง การเขียนบทเบื้องต้นและการบันทึกไฟล์เพื่อเผยแพร่ชิ้นงานต่อไป

ในระยะเวลา 3 วันในการอบรม ผู้เข้าอบรมสามารถใช้เครื่องมือได้อย่างมีประสิทธิภาพ ถ่ายภาพอย่างถูกต้องตามหลักการ สามารถคิดประเด็นในการนำเสนอ วางแผนลงพื้นที่เพื่อถ่ายทำ เขียนบทลงเสียงตัดต่อเบื้องต้น และเผยแพร่สู่โลกออนไลน์ พัฒนาตนเองเพื่อเป็นนักสื่อสารชุมชนในอนาคต

ในระยะแรกได้เปิดพื้นที่อบรม และเข้าไปหาชุมชนและกลุ่มต่างๆที่หลากหลาย เนื่องด้วยเป็นโครงการที่ลงพื้นที่สอนในชุมชนต่างๆ ในพื้นที่สามจังหวัดชายแดนภาคใต้ จำนวน 6 ชุมชน/รุ่น ประกอบด้วย จังหวัดปัตตานี 2 ชุมชน จังหวัดยะลา 2 ชุมชน และจังหวัดนราธิวาส 2 ชุมชน ประกอบด้วย

1. รุ่นที่ 1 กลุ่มเยาวชนอำเภอยะหริ่ง จังหวัดปัตตานี

2. รุ่นที่ 2 กลุ่มดอกไม้ยิ้ม ตำบลสะเตง อำเภอเมือง จังหวัดยะลา

3. รุ่นที่ 3 กลุ่มชุมชนแว้ง ตำบลแว้ง อำเภอแว้ง จังหวัดนราธิวาส

4. รุ่นที่ 4 กลุ่มชุมชนโคกสะตอ ตำบลโคกสะตอ อำเภอรือเสาะ จังหวัดนราธิวาส

5. รุ่นที่ 5 กลุ่มชุมชนอัยเยอร์เวง ตำบลอัยเยอร์เวง อำเภอเบตง จังหวัดยะลา

6. รุ่นที่ 6 กลุ่มชุมชนปะนาระ ตำบลปะนาเระ อำเภอปะนาเระ จังหวัดปัตตานี

แต่ละชุมชนหรือในแต่ละพื้นที่ /รุ่น มีผู้เข้าอบรมจำนวนโดยประมาณ 25-30 คน โดยสามารถแบ่งเป็นกลุ่ม หรือองค์กรที่ร่วมอบรมที่หลากหลายประกอบด้วย

- กลุ่มองค์กรภาคประชาสังคม

- กลุ่มองค์เยาวชน

- กลุ่มองค์กรสตรี

- กลุ่มองค์กรท่องเที่ยวชุมชน

- กลุ่มครูโรงเรียนรัฐและเอกชน

- กลุ่มชมรมสถานศึกษา

- กลุ่มฝ่ายปกครองในชุมชน

- และกลุ่มองค์กรเกษตรในชุมชน

ปัจจุบันโลกอยู่ในยุคที่ใครๆสามารถเป็นนักสื่อสารเรื่องราวชุมชนได้ แล้วสิ่งที่ชุมชนและกลุ่มต่างๆในพื้นที่ชายแดนภาคใต้ได้รับจาก MOJO mobile journalism คืออะไร

1. **พลังการสื่อสารอยู่ในมือคุณ**

โทรศัพท์มือถือปัจจุบันมีความสามารถไม่แพ้กับกล้องทั่วไป และเป็นคอมพิวเตอร์ขนาดเล็กที่ติดตัวไปทุกที่ สามารถถ่ายภาพและตัดต่อในเครื่องเดียว เป็นเครื่องมือที่ตอบโจทย์ในโลกของการสื่อสารที่ไร้พรมแดน

1. **เครื่องมือสื่อสารที่เข้าถึงชุมชน**

ปัจจุบันโทรศัพท์มือถือเข้าถึงมือของคนในชุมชนมากขึ้น ทุกคนมีใช้กันถือเป็นปัจจัยสำคัญของชีวิต ประกอบกับโทรศัพท์ปัจจุบันมีเทคโนโลยีใหม่ๆ สามารถเป็นเครื่องมือหนึ่งสำคัญในการสื่อสารในยุคปัจจุบัน สามารถเรียนรู้ได้ทุกที่ ทุกสถานการณ์ เพราะใช้เครื่องมือเพียงชิ้นเดียวนั้นคือ โทรศัพท์มือถือ

1. **รู้เท่าทันสื่อในโลกปัจจุบัน**

เมื่อชุมชนรู้จักการสื่อสาร เรียนรู้เทคโนโลยีใหม่ในโลกของการสื่อสารที่ไร้พรมแดน สามารถใช้เครื่องมือเป็นได้อย่างประสิทธิภาพ รู้คุณรู้โทษของการสื่อสาร เท่ากับว่าชุมชนเองสามารถรู้เท่าทันสื่อ เพราะทักษะการรู้เท่าทันสื่อเป็นทักษะชีวิตสำคัญประการหนึ่งของครอบครัวในศตวรรษที่ 21

1. **ติดอาวุธการสื่อสารให้ชุมชน**

Mobile journalism การใช้โทรศัพท์มือถือเพื่อการสื่อสาร คือการติดอาวุธเพื่อการสื่อสารให้กับชุมชน ทำให้ชุมชนสามารถนำเสนอเรื่องราวของตนเอง ทั้งประเด็นความเป็นอยู่ ความยุติธรรม วิถีชีวิต ศิลปะประเพณีวัฒนธรรม โดยเฉพาะเรื่องราวดีๆที่มีอยู่ทุกชุมชน เรื่องราวเหล่านั้นคือพลังมุมบวก ที่สามารถลบมุมร้ายๆในพื้นที่ได้

1. **ทุกวัยสามารถเป็นนักสื่อสารได้**

โทรศัพท์มือถือสามารถเข้าถึงผู้คนได้หลากหลายวัย จากเด็กวัยปฐมศึกษา จนถึงวัยเกษียณ สามารถเป็นนักสื่อสารชุมชนได้ ด้วยเป็นเครื่องมือที่ง่ายไม่ซับซ้อน เรียนรู้ทำความเข้าใจได้ไม่ยากในการใช้เพื่อการสื่อสาร ทุกวัยสามารถถ่ายรูป ถ่ายวีดีโอได้ และสามารถนำมาตัดต่อ แชร์ในโลกออนไลน์ได้ในเครื่องเดียว

1. **สื่อสารประเด็นของตนเองสู่สาธารณะ**

ทุกกลุ่มองค์กร ทุกชุมชนและทุกพื้นที่ มีประเด็นมากมายที่อยากนำเสนอ แต่บางครั้งประเด็นเหล่านั้นไม่สามารถนำเสนอออกสู่ภายนอกได้ สู่สาธารณะได้ เพื่อขับเคลื่อนเรื่องราว ให้คนหมู่มากได้รับรู้ หรือให้หน่วยงานภาครัฐรับทราบ เพื่อสู่แนวทางแก้ไข้หรือเพื่อการเปลี่ยนแปลง บางครั้งต้องรอให้สื่อกระแสหลักมาทำข่าวต่างๆ ซึ่งอาจไม่ทันทวนทีในสถานการณ์เหล่านั้น แต่ Mobile journalism ชุมชนสามารถนำเสนอเองได้ด้วยเครื่องมือที่อยู่ในมือ และช่องทางที่ตนเองมี

1. มี**ช่องทางสื่อสารของตนเอง**

ชุมชนมีช่องทางของตัวเองในการสื่อสาร สามารถนำเสนอได้ตลอดเวลา ปัจจุบันช่องทางเหล่านั้นมีมากมายในโลกออนไลน์ ซึ่งบางประเด็นไม่จำเป็นต้องออกทีวีแล้ว เพราะโลกออนไลน์สามารถเข้าถึงคนได้เยอะกว่า และรวดเร็วทันใจในการส่งข่าวสารให้คนภายนอกได้รับรู้เรื่องราวของชุมชน

1. **สร้างเครือข่ายนักสื่อสารชุมชน**

เมื่อทุกชุมชนผ่านการเรียนรู้ การอบรม Mobile journalism ทุกชุมชนสามารถเป็นนักสื่อสารของชุมชนตนเอง นำไปสู่การขยายสร้างเป็นเครือข่ายนักสื่อสารเรื่องราวชุมชน สามารถเป็นพลังในการต่อรอง ขับเคลื่อนวาระประเด็นในพื้นที่ เพื่อการเปลี่ยนแปลงอย่างถูกต้องและมีระบบ

1. **สร้างพื้นที่กลางให้กับชุมชน**

เมื่อมีเครือข่ายนักสื่อสารเรื่องราวชุมชน นำเสนอเรื่องราวต่างๆในพื้นที่ เกิดประโยชน์ต่อสังคม ทุกชุมชนเชื่อถือในการนำเสนออย่างเป็นกลาง สามารถเป็นพื้นที่กลางในข้อมูลข่าวสารของชุมชนและพื้นที่ ที่ถูกต้องอย่างเป็นธรรม

1. **พลังสร้างสรรค์เพื่อการเปลี่ยนแปลง**

เมื่อชุมชนรับรู้การเท่าทันสื่อ สร้างเครือข่ายนักสื่อสารเรื่องราวของชุมชนได้ สามารถสร้างสรรค์เรื่องราวดีๆ พื้นที่พื้นที่กลางสำหรับทุกคนที่สามารถสื่อสารได้ สามารถเป็นพลังให้ชุมชน เป็นเกราะป้องกันในกับผู้คนในชุมชน ก่อให้เกิดการเปลี่ยนแปลงที่สร้างสรรค์ เป็นพลังมุมบวก Mobile journalism จะก่อเกิดเป็น Peace journalism ในอนาคต

**ผลงานคลิปที่ได้รับ**

หลังจากการอบรมปัจจุบันเครือข่าย MOJO Mobile journalism นักสื่อสารชุมชนชายแดนใต้ มีผลงานสารคดีคลิปสั้นทั้งหมด **135 เรื่อง** จากในช่วงการอบรมทั้ง **6 รุ่น 52 เรื่อง** และช่วงหลักการอบรมได้ส่งชิ้นงานสารคดีคลิปสั้นอย่างต่อเนื่อง ทั้งรายงานสถานการณ์ภัยพิบัติ เล่าเรื่องวิถีชีวิต อาหารพื้นบ้าน งาน How-to กระบวนการทำการผลิต และของดีสถานที่ท่องเที่ยวในชุมชน จำนวน **83 เรื่อง** สามารถแบ่งเป็นหมวดหมู่ดังนี้

- สารคดีคลิปสั้นของดีสถานที่ท่องเที่ยวชุมชน จำนวน 22 เรื่อง

- สารคดีคลิปสั้นวิถีชีวิตชุมชนชายแดนใต้ จำนวน 76 เรื่อง

- สารคดีคลิปสั้นอาหารพื้นบ้าน จำนวน 7 เรื่อง

- สารคดีคลิปสั้น How-to กระบวนการทำการผลิต จำนวน 12 เรื่อง

- สารคดีคลิปสั้นสถานการณ์ภัยพิบัติ/น้ำท่วม จำนวน 18 เรื่อง

**ใครๆก็เป็นนักสื่อสารชุมชนได้**

ผู้ผ่านการอบรม MOJO Mobile Journalism การผลิตสื่อสารคดีคลิปสั้นที่ผ่านมามีหลากหลายวัย ตั้งแต่อายุ 10 ขวบ จนถึงวัยเกษียณ อายุ 60 กว่าปี

* วัยเกษียณ เป็นนักสื่อสารชุมชนได้
* หากมีคำถามว่าคนแก่ เรียนถ่ายวีดีโอแล้วตัดต่อได้ไหม ?
* จะตอบด้วยเสียงดังๆ ว่า MOJO mobile journalism คือ คำตอบครับ

**ตัวอย่างผู้เข้าร่วมอบรม**

พยูร บัณฑิศักดิ์ อายุ 62 ปี อดีตเป็นข้าราชการครู โรงเรียนท่าข้ามวิทยาคาร อ.ปะนาเระ จ.ปัตตานี ปัจจุบันเป็นข้าราชการบำนาญ ยามว่างอ่านหนังสื่อ และเขียนหนังสือ ท่านเป็นนักอ่าน นักเขียนและชอบเล่าเรื่อง เมื่อรู้ว่ามีการอบรม การผลิตสารคดี คลิปสั้นด้วยโทรศัพท์มือถือ สนใจและสมัครเป็นคนแรก วันแรกของอบรมช่วงพักเบรก ท่านหายตัวพักใหญ่ กลับมาอีกครั้งด้วยโทรศัพท์เครื่องใหม่ แล้วบอกว่า "พร้อมแล้ว ลุยกัน"

วันที่สองการอบรมจะแบ่งกลุ่ม เพื่อลงพื้นที่ถ่ายทำตามประเด็นต่างๆที่สนใจ ท่านบอกว่า "ผมขอลุยคนเดียว อยากลองทำ ไม่รู้ด้วยซ้ำว่า มือถือสามารถทำได้ขนาดนี้" กลับมาตัดต่อ ลงเสียงเอง ปลีกวิเวกในมุมของตัวเองอย่างเงียบๆ สักพักมาส่งงานพร้อมรอยยิ้มและบอกว่า "ผมทำได้ แม้ว่าอายุเท่านี้แล้ว" เป็นผลงานการผสมผสาน ในความเป็นศิลป์รุ่นเก่าบวกกับศาสตร์รุ่นใหม่ได้อย่างลงตัว เป็นอีกชิ้นงานหนึ่งที่ประทัปใจมากๆ ในการอบรม MOJO mobile journalism เพราะพลังการสื่อสารอยู่ในมือคุณ และทุกคนสามารถเป็นนักสื่อสารเรื่องราวชุมชนได้ แม้ว่าเป็นวัยเกษียณ

**งานนิทรรศการและเสวนาทางวิชาการ (Symposium)**

**MOJO+ โมโจพลัส การสื่อสารพลังบวกชายแดนใต้**

กิจกรรมสุดท้ายของโครงการอบรมการพัฒนาศักยภาพองค์กรภาคประชาสังคมระดับตำบลและการสื่อสารชุมชน MOBILE JOURNALISM (MOJO) โดยได้รับการสนับสนุนงบประมาณดำเนินการจากศูนย์อำนวยการบริหารจังหวัดชายแดนภาคใต้ (ศอ.บต.) ตามโครงการขับเคลื่อนการมีส่วนร่วมของภาคประชาสังคมในการแก้ไขปัญหาและพัฒนาจังหวัดชายแดนภาคใต้ งบกลางประจำปีงบประมาณ พ.ศ.2560

 โครงการดังกล่าวมีวัตถุประสงค์เพื่อพัฒนาศักยภาพด้านการสื่อสารภาคพลเมือง โดยมุ่งเน้นให้ชุมชนมีทักษะการผลิตสื่อด้วยโทรศัพท์เคลื่อนที่ ทั้งภาพนิ่ง ภาพเคลื่อนไหว ตลอดจนสามารถสื่อสารเรื่องราวของชุมชนเองต่อสาธารณะบนสื่อใหม่ ทั้งนี้ ทางกลุ่มได้ดำเนินการจัดอบรมมาแล้วทั้งหมด 6 รุ่น 6 ชุมชน ครอบคลุมทั้งจังหวัดปัตตานี ยะลาและนราธิวาส และมีผลงานสื่อของผู้เข้าอบรมได้เผยแพร่ไปแล้วผ่านช่องทางการสื่อสารของชุมชนอย่างต่อเนื่อง

จากผลลัพธ์ที่ได้ภายหลังโครงการนี้ กลุ่มเฌอบูโดร่วมกับสาขาวิชานิเทศศาสตร์คณะวิทยาการสื่อสาร มหาวิทยาลัยสงขลานครินทร์ วิทยาเขตปัตตานี ในวันที่ 3 กุมภาพันธ์ 2561 จัดกิจกรรมนำเสนอผลงานของผู้เข้าอบรมต่อสาธารณะ ปัจจุบันเครือข่าย MOJO Mobile journalism นักสื่อสารชุมชนชายแดนใต้ มีสามชิกจำนวน 200 กว่าคนในพื้นที่ชายแดนใต้ และมีผลงานสารคดีคลิปสั้นทั้งหมด 135 เรื่อง จากในช่วงการอบรมทั้ง 6 รุ่น 52 เรื่อง และช่วงหลักการอบรมได้ส่งชิ้นงานสารคดีคลิปสั้นอย่างต่อเนื่อง ทั้งรายงานสถานการณ์ภัยพิบัติ เล่าเรื่องวิถีชีวิต อาหารพื้นบ้าน งาน How-to กระบวนการทำการผลิต และของดีสถานที่ท่องเที่ยวในชุมชน จำนวน 83 เรื่อง สามารถแบ่งเป็นหมวดหมู่ดังนี้

- สารคดีคลิปสั้นของดีสถานที่ท่องเที่ยวชุมชน จำนวน 22 เรื่อง

- สารคดีคลิปสั้นวิถีชีวิตชุมชนชายแดนใต้ จำนวน 76 เรื่อง

- สารคดีคลิปสั้นอาหารพื้นบ้าน จำนวน 7 เรื่อง

- สารคดีคลิปสั้น How-to กระบวนการทำการผลิต จำนวน 12 เรื่อง

- สารคดีคลิปสั้นสถานการณ์ภัยพิบัติ/น้ำท่วม จำนวน 18 เรื่อง

ในช่วงเช้าของกิจกรรมได้มีการจัดนิทรรศการของโครงการ ข้อมูล แนวทางการทำงาน การอบรมตลอดจนผลสำเร็จในด้านต่างๆ ทั้งพื้นที่ชุมชน และผลงานต่างๆในด้านการสื่อสารเรื่องราวชุมชนของผู้เข้าอบรม

ส่วนภาคบ่ายกิจกรรมเสวนาทางวิชาการ (Symposium) ด้านการสื่อสารภาคพลเมืองในรูปแบบ MOBILE JOURNALISM (MOJO) โดยได้รับความร่วมมือจากสาขาวิชานิเทศศาสตร์คณะวิทยาการสื่อสาร มหาวิทยาลัยสงขลานครินทร์ วิทยาเขตปัตตานี คณาจารย์ และผู้ทรงคุณวุฒิ เพื่อให้ประชาชน นักศึกษาและนักสื่อสารชุมชนสามารถต่อยอดแนวทางการปฏิบัติงานที่เป็นประโยชน์ได้ต่อไป โดยมีรายละเอียดดังนี้

**ชื่องาน การจัดนิทรรศการ MOJO PLUS การสื่อสารพลังบวกชายแดนใต้**

**ในวันเสาร์ที่ ๓ มกราคม ๒๕๖๑ห้อง ๑o๓ ชั้น ๑ คณะวิทยาการสื่อสาร มหาวิทยาลัยสงขลานครินทร์ วิทยาเขตปัตตานี**

* โดยมีดร.มูอัสซัล บิลแสละ คณบดีคณะวิทยาการสื่อสาร กล่าวต้อนรับ
* พิธีเปิดได้รับเกียรติจาก นายไกรศร วิศิษฎ์วงศ์ รองเลขาธิการศูนย์อำนวยการบริหารจังหวัดชายแดนภาคใต้ (ศอ.บต.)
* นายเพาซี ยะซิง ประธานกลุ่มเฌอบูโด นำเสนอเรื่องราวและผลงาน MOJO Mobile Journalism พร้อมกับพูดคุยเรื่องการสื่อสารกับตัวแทนกลุ่มต่างๆ ในพื้นที่ 3 จังหวัดชายแดนใต้
* เสวนาหัวข้อ “ พลังบวกพลังการสื่อสารภาคพลเมือง ” โดย

- ผศ.ดร.วลักษณ์กมล จ่างกมล อาจารย์ประจำสาขาวิชานิเทศศาสตร์ คณะวิทยาการสื่อสาร

- คุณสมเกียรติ จันทรสีมา ผู้อำนวยการสำนักเครือข่ายสื่อสาธารณะ ไทยพีบีเอส

- คุณมูฮำมัดอายุบ ปาทาน ประธานสภาประชาสังคมชายแดนใต้

- คุณสาเหะซูไลมัน อันอตับ ตัวแทนนักสื่อสารชุมชนจากจังหวัดปัตตานี

- คุณซอบรี เอาลี ตัวแทนนักสื่อสารชุมชนจากจังหวัดนราธิวาส

- คุณเตาฟิก กะลาพอ ตัวแทนนักสื่อสารชุมชนจากจังหวัดยะลา

ดำเนินการเสวนา โดย ผศ.ดร.กุสุมา กูใหญ่ คณะวิทยาการสื่อสาร

และภายในงานมีการจัดนิทรรศการแสดงผลงานตลอดทั้งโครงการ

1. **ข้อคิดเห็นและข้อเสนอแนะในการดำเนินงานเพื่อใช้เป็นข้อมูลในการดำเนินงานในปีต่อต่อไปรวมถึงจะได้สรุปเป็นข้อเสนอต่อรัฐบาลในภาพรวมโครงการ**

องค์การการศึกษาวิทยาศาสตร์และวัฒนธรรมแห่งสหประชาชาติ หรือ UNESCO ได้ระบุตอนหนึ่งว่า ทักษะการรู้เท่าทันสื่อเป็นทักษะชีวิตสำคัญประการหนึ่งของครอบครัวในศตวรรษที่ 21 เรียกว่า Survival Literacy คือ ทักษะการรู้เท่าทันสื่อ และ การรู้เท่าทันสารสนเทศ ซึ่งสองทักษะนี้เกี่ยวข้องกับโครงการอบรมการพัฒนาศักยภาพองค์กรภาคประชาสังคมระดับตำบลและการสื่อสารชุมชน MOBILE JOURNALISM (MOJO) ที่ให้ประชาชนที่อยู่ในชุมชนจังหวัดชายแดนใต้ สามารถรับมือกับข่าวสารต่างๆที่อยู่ในพื้นที่ ที่มีอยู่มากมายทั้งข่าวเท็จ ข่าวล่วง ข่าวร้าย ตลอดจนข่าวดีในโลกโซเซียลมีเดียของปัจจุบัน

โครงการนี้นอกเหนือจากได้เรียนรู้เป็นนักสื่อสารชุมชน โดยใช้เครื่องมือที่มีอยู่ในมืออย่างโทรศัพท์เคลื่อนที่ หรือมือถือ สามารถใช้ได้อย่างถูกต้องเต็มประสิทธิภาพ สามารถยกระดับในการเป็นสื่อสารของประชาชนแล้ว ในด้านการใช้ชีวิตของประชาชนสำคัญเช่นกันในการมีทักษะการรู้เท่าทันสื่อเช่นกัน การรู้เท่าทันแนวคิด วิธีคิด วิธีการมองโลก คิด วิเคราะห์ วิพากษ์วิจารณ์ แสวงหาคำตอบ สังเคราะห์ และสื่อสาร สร้างความรักความเข้าใจเพื่อการเปลี่ยนแปลงชุมชน สังคม และประเทศชาติ

ปัญหาอุปสรรค์ของการอบรมที่ผ่านมา มีพอสมควร เนื่องด้วยเป็นโครงการทดลองเอาทีมงาน องค์ความรู้ ทักษะ และเครื่องมือเทคโนโลยี ลงพื้นที่เข้าหาชุมชนต่างๆซึ่งมีบริบทที่แตกต่างกัน บางครั้งไม่สามารถควบคุมได้ความเหมาะสมของพื้นที่กับการจัดการอบรม

- บริบทพื้นที่ บางชุมชนไม่มีสถานที่จัดอบรมที่เหมาะสม บางครั้งต้องใช้พื้นที่หน้าบ้านอาคารบ้านเรือนหรือใต้ร่มต้นไม้จัดการอบรม ต้องแก้ปัญหาในเรื่องไฟในการใช้การอบรมเพื่อเปิดดูตัวอย่างแนวการสอนของวิชาต่างๆ สิ่งที่แก้ไขคือต้องขอความร่วมมือกับพื้นที่ หน่วยงานในพื้นที่เพื่อขอใช้สถานที่ อย่าง อบต. โรงเรียน ในการจัดอบรม

- มีหลายวัย หลายกลุ่ม หลากหลายพื้นฐาน ด้วยที่เข้าอบรมมีหลากหลายวัย กลุ่ม ซึ่งมีพื้นฐานการเรียนรู้ที่ต่างกัน ไม่สามารถใช้หลักสูตรเดียวในการอบรม การจัดอบรมในแต่ละชุมชนเป็นสิ่งที่ท้าท้ายอย่างมาก เพื่อให้ทุกวัยและกลุ่มสามารถเข้าใจ นำมาปฏิบัติได้ดังวัตถุประสงค์ของโครงการ

- เครื่องมือหลักในการอบรม คือโทรศัพท์มือถือ ความหลากหลายของรุ่น ชนิดของมือถือเป็นปัญหาเช่นกันในการสอน ปรับ เปลี่ยน แก้ไข ให้สามารถใช้งานได้ตามอัตภาพของเครื่องมือสื่อสาร

- การเข้าถึงสัญญาณอินเตอร์เน็ต ในพื้นที่จัดการอบรม เนื่องด้วยเป็นโครงการที่ต้องใช้เทคโนโลยี สัญญาณอินเตอร์เน็ตในการเรียนการสอน ที่ผ่านมาผู้จัดการอบรมได้ซื้อเครื่องรับสัญญาณอินเตอร์เน็ตเคลื่อนที่ เพื่อเปิดบริการให้ผู้เข้าอบรมสามารถดาวน์โหลด โปรแกรมต่างๆในการเรียนการสอน

- ยังไม่ครอบคลุม กลุ่มองค์กรในพื้นที่ชายแดนใต้ ที่ผ่านได้จัดอบรมทั้งหมด 6 รุ่น 6 ชุมชนในพื้นที่ชายแดนใต้ แต่สิ่งที่ขาดไปยังมีบางกลุ่มองค์ที่ยังไม่เข้าถึง เช่น ชุมชนไทยพุทธ ในพื้นที่ชายแดนใต้ ที่ผ่านมาได้เปิดรับสมัครกลุ่มองค์กรที่สนใจ และกลุ่มองค์กรที่สมัครร่วมเข้าอบรมล่วงเป็นพื้นที่ชุมชนไทยมุสลิมเท่านั้น แต่ไม่มีชุมชนไทยพุทธ เป็นสิ่งที่น่าเป็นห่วงเรื่องสถานการณ์ในการรับรู้ เรื่องรู้สื่อใหม่ในโลกปัจจุบัน ซึ่งหากมีการต่อยอดต่อไปของโครงการจำเป็นอย่างยิ่งที่ต้องแบ่งปั่นส่วน สัดส่วนของรุ่นที่เข้าร่วมอบรม โดยมีทั้งชุมชนไทยมุสลิมและชุมชนไทยพุทธ ในสัดส่วนที่เหมาะสมเท่าๆกัน เพื่อความเสมอภาคในการเป็นนักสื่อสารชุมชนต่อไป

ที่ผ่านมามีหลายสิ่งหลายอย่างที่ไม่เอื้อในการใช้งบประมาณ เพื่อสอดคล้องกับตัวโครงการ บางสิ่งบางอย่าง อย่างเครื่องมืออุปกรณ์เพื่อใช้ในการเรียนการสอนในการอบรม ไม่สามารถซื้อได้ หรือ งบในการใช้สถานทีซึ่งไม่สะดวกไม่ตรงต่อตัวโครงการ เพราะโครงการต้องทำในพื้นที่ ชุมชน ซึ่งต้องปรับให้เหมาะสมตามเงื่อนไขที่กำหนดไว้

**สรุปความคิดเห็นของผู้เข้าร่วมอบรม**

1. ทางกลุ่มโมโจต้องคิดพื้นที่การสื่อสารไปพร้อมๆกับการสื่อสารเพราะทุกวันนี้เราใช้เฟสบุคในการสื่อสารซึ่งมันไม่ใช่ของเราวันหนึ่งมันก็ต้องหายไป เราจะทำอย่างไรให้พื้นที่การสื่อสารเป็นของเราเองและยั่งยืนไปตลอด
2. จุดแข็งของโมโจ คือเรามีผู้ปฎิบัติการจริง สามารถจับต้องได้ที่เป็นรูปธรรม
3. โมโจต้องเป็นนักเคลื่อนไหวทางสังคมด้วยพร้อมๆกับการสื่อสารที่เคลื่อนที่ทางสังคม
4. โมโจเป็นเทรนการเปลี่ยนแปลงหลายๆเรื่องอย่างเห็นได้ชัดมาก เพราะชุมชนมีการสื่อสารกันมากขึ้น
5. โมโจต้องมีการทักทอเครือข่ายที่มีอยู่ให้แข็งในทุกๆประเด็นเช่น ประเด็นเยาวชน ประเด็นวิถี ประเด็นสถานการณ์ ฯลฯ
6. โมโจสามารถสร้าง safety net ภูมิคุ้มกันในกระบวนการสันติภาพได้
7. โมโจสามารถสร้างพลังเชิงบวกได้ชัดเจนที่สุด
8. โมโจต้องไปไกลถึงต่างประเทศได้เพราะต้องมีการขยายศึกษางานในต่างประเทศเพื่อสร้างมุมมองให้นักสื่อสารรุ่นใหม่
9. โมโจมีการนำเสนอภูมิปัญญาท้องถิ่นออกมาได้อย่างชัดเจนและสามารถหนุนประเด็นคาบเกี่ยวในพื้นที่ได้เป็นอย่างดี
10. โมโจต้องมีความถี่และความต่อเนื่องในการทำงานไม่ใช่จบโครงการแล้วหายไป
11. โมโจมีเสน่ห์ในการเล่าเรื่องชุมชน วิถี ต่างๆอย่างน่าสนใจ
12. โมโจคืออำนาจในการสื่อสารเพื่อไปสู่พลังแห่งการพัฒนา
13. โมโจคือ user ในการสื่อสารได้
14. เนื้อหาสำคัญกว่าสื่อ content สำคัญกว่า media
15. โมโจตอบโจทย์การสื่อสารยุค 4.0
16. โมโจสามารถเป็นการสื่อสารเพื่อสันติภาพได้ชัดเจน peace journalism
17. โมโจให้ความสำคัญกับคนธรรมดาได้ คนฐานรากได้นูนขึ้นได้
18. โมโจสามารถสอนให้ชุมชนรู้เท่าทันสื่อ และเข้าใจประเด็นในการสื่อสารของตนเองได้
19. โมโจต้องสร้างเครือข่ายเข้าใจประเด็นเพื่อไปสู่ความมั่นคง มั่งคั่ง และยั่งยืน ที่อยู่บนฐานความต้องการของชุมชน
20. โมโจสามารถรายงานสถานการณ์ได้ทันท่วงที

 ลงชื่อผู้รายงาน

( นายเพาซี ยะซิง )

ตำแหน่ง ประธานกลุ่มเฌอบูโด

ภาคผนวก